Қазақстан оқушылары физикадан халықаралық олимпиадада 1 алтын, 4 күміс медаль алды
DATE: 10:04, 16 Шілде 2022 | GMT +5
TITLE: Қазақстан оқушылары физикадан халықаралық олимпиадада 1 алтын, 4 күміс медаль алды
URL: https://kaz.inform.kz/news/kazakstan-okushylary-fizikadan-halykaralyk-olimpiadada-1-altyn-4-kumis-medal-aldy_a3955567/
META: DATE: 10:04, 16 Шілде 2022 | GMT +5
TOTAL WORDS: 139
AUTHOR(S):
TEXT: «Ұлттық құрамамыздың қоржыны тағы да медальдармен толықты. Оқушыларымыз керемет нәтиже көрсетіп, физикадан халықаралық олимпиадада 1 алтын және 4 күміс медаль жеңіп алды. Жарыс Цюрих қаласында 10-15 шілде аралығында өтті. Еліміздің намысын 5 оқушы қорғады. Олар 75 елден келген 368 жасөспіріммен сынға түсті. Балаларымыз өткен жылы 5 күміс ие болған еді. Осылайша биыл оқушыларымыз былтырғы көрсеткішті жақсарта алды. Ұлттық құрама қоржынына алтын медальді Даниил Шатохин, күміс медальді Ерсұлтан Пітебай, Владимир Лим, Дінмұхаммед Рахымжанов және Ризабек Алпамыс әкелді», - деді ол. Министр оқушыларды үлкен жетістіктерімен құттықтап, алдағы уақытта да жеңіс тіледі. «Осындай беделді халықаралық олимпиадалардың жеңімпаздары ақшалай сыйақы алып, ұлттық жоғары оқу орындарына ҰБТ тапсырмай-ақ грантқа түсе алатынын еске сала кетейін. Сонымен қатар жүлдегерлердің педагог-тәлімгерлері де төлем алады», - деді Асхат Аймағамбетов. Бұған дейін математикадан IMO-2022 халықаралық олимпиадасына қатысқан еліміздің 6 оқушысының 3-еуі күміс, 3-еуі қола медаль жеңіп алғанын жазған едік
